
Në bazë të nenit 49 të Ligjit për Vetëqeverisje Lokale (Ligji Nr. 03/L-040, GZRK numër 28/2008), nenit 32 paragrafi 1 të Statutit të Komunës së Junikut dhe nenit 18 paragrafi 1 i Rregullores së punës së kuvendit të komunës së Junikut, KK- Junik mbanë këtë:

                                                           PROCESVERBAL

Me rastin e mbajtjes së mbledhjes së gjashtë të rregullt të kuvendit të komunës së Junikut me datë: 28.06.2018, në ora 14:00, në sallën e KK-Junik.Mbledhjen e hapi dhe e kryesoi z. Muharrem Krasniqi, Kryesues i Kuvendit Komunal të Junikut, i cili fillimisht përshëndeti Kryetarin e Komunës z. Agron Kuçi, Nënkryetarin z. Faik Tofaj, Drejtorët e Drejtorive Komunale, Anëtarët e Kuvendit Komunal – Junik, dhe qytetarët e pranishëm.
 
                                                           Anëtarët prezent:

        1. Muharrem Krasniqi – kryesues, AAK       
        2. Behare Qestaj – anëtare, AAK       
        3. Sindije Idrizi – anëtare, AAK     
        4. Betim Gacaferi – anëtar, AAK                        
        5. Xhemë Tofaj – anëtar, AAK    
        6. Albert Gjocaj – anëtar, AAK
       7. Dardane Shala – anëtare, AAK  
       8. Tahir Isufaj – anëtar, LDK
       9. Zeqë Hebibi – anëtar, LDK
      10. Edona Shehu – anëtare, LDK 
      11. Luljeta Jasiqi – anëtare, VV
      12. Zenel Maloku – anëtar, i pavarur 
Mungojnë këta anëtarë: 
1. Lulzim Gacaferi – anëtar,VV
2. Erleta Isufaj – anëtare, LDK
3. Kreshnik Maloku  – anëtar,  PDK 
Të pranishëm ishin edhe: Kryetari i komunës z. Agron Kuçi, nënkryetari z. Faik Tofaj, përfaqësues të OSBE-së, drejtorë komunal etj. 
 Kryesuesi z. Muharrem Krasniqi - AAK: konstatoj se në sallë janë gjithsej 12 asamblesit, pra mund të fillojmë mbledhjen e gjashtë të rregullt të Kuvendit Komunal.
Rendi i ditës:

1. Shqyrtimi i procesverbalit nga mbledhja e kaluar, 
1. Formimi i grupit të punës për hartimin e projekt planit të punës së Kuvendit Komunal të Komunës së Junikut për vitin 2019,
1. Shqyrtimi dhe miratimi i Kornizës Afatmesme Buxhetore 2019-2021,
1. Kërkesë për ndërrimin e kulturës,
1. Kërkesë për marrjen e vendimit për caktimin e lokacionit për Deponi të Mbeturinave të ngurta në territorin e Komunës së Junikut,
1. Të ndryshme.


z. Muharrem Krasniqi – AAK: e hapi diskutimin për rendin e ditës, fjala është për përfaqësuesit e partive politike, në emër të AAK-së dhe PDK-së znj. Behare Qestaj.
znj. Behare Qestaj - AAK: ne si grup nuk kemi vërejtje, pajtohemi me këto pika të rendit të ditës
z. Tahir Isufaj - LDK: kjo edhe sot të shkon kështu, pëndryshe ne jemi të barabratë kush ka vërejtje mundet me i jep individualisht, jo grupisht sepse ajo po thotë s’ka vërejtje, unë ka edhe çka, duhet individualisht, kjo nuk është detyrë veç e shefit të grupit, këtu të gjithë jemi të barabartë. Unë e kam bërë edhe një kërkesë a shkon tash me këtë rend
z. Muharrem Krasniqi: njëherë përfaqësuesit e grupeve, pastaj individualisht, secili e merr fjalën pastaj, kërkesën e ke te te ndryshmet. E hedh në votim rendin e ditës dhe konstatoj se me 9 vota për, 3 abstenime, o kundër kalon. 
Pika e parë e rendit të ditës
1. Shqyrtimi i procesverbalit nga mbledhja e kaluar
z. Muharrem Krasniqi: unë e kam lexu, është në rregull, nëse ka dikush diçka rreth procesverbalit fjala për ju
z. Tahir Isufaj: ku është ai djali që e mbanë?
z. Muharrem Krasniqi: ka rast vdekje, por gjithçka inqizohet dhe pastaj ai e përpilon
znj. Venera Shala – Udhëheqëse e personelit: mund të caktohet dikush tjetër ta zëvendëson
z. Muharrem Krasniqi: në rregull, gjithashtu edhe kamera e inqizon
z. Zenel Maloku- i pavarur: unë mendoj se duhet ta mbajë dikush tjetër, sepse ai mundet edhe herën tjetër ta ketë ndonjë rast 
z. Muharrem Krasniqi: mos të keqkuptohemi, procesi inqizohet komplet këtu, pastaj nga këtu e mer dhe e përgatit procesmbajtësi, e hedh në votim procesverbalin dhe konstatoj se me 12 vota për, 0 abstenime, 0 kundër kalon
pika e dytë e rendit të ditës
2. Formimi i grupit të punës për hartimin e projekt planit të punës së Kuvendit Komunal të komunës së Junikut për vitin 2019 
z. Muharrem Krasniqi: me rregullore parashihet që kuvendi komunal duhet të ketë një plan pune për vitin e ardhshëm. Komuna e Junikut e ka një përvojë të mirë sepse kemi bashkëpunu me Demos-in, një organizatë joqeveritare dhe e kanë bërë një plan të mirë, unë e posedoj atë plan dhe mundemi me u bazu në të. Unë propozoj që secila parti politike me e pas nga një përfaqësues, kryesuesi i komitetit për komunitete dhe kryesuesi i kpf. 
znj. Behare Qestaj: sa i përket formimit të këtij grupi punues, ne e propozojmë nga PDK Kreshnik Maloku dhe nga AAK Dardana Shala
z. Tahir Isufaj: çka ju nevojitet, ju edhe ashtu nuk keni shumë kuadra, çka ju nevojitet jurist, ekonomikst? 
z. Muharrem Krasniqi: një emër ta propozoni
znj.Luljeta Jasiqi – VV: a duhet patjetër sot propozimi?
z. Muharrem Krasniqi: jo, jo
znj. Luljeta Jasiqi: atëherë konsultohemi 
z. Muharrem Krasniqi: kush është për këtë përbërje: Kreshnik Maloku, Dardana Shala, Muharrem Krasniqi si kryesues dhe kryesuesi i komitetit kur të zgjedhet..
z. Tahir Isufaj: këta çfarë profesionesh kanë?
z. Muharrem Krasniqi: këta janë asambleist dhe mund të kenë çfardo profesioni. Dardana studion arkitekturë të brendshme, Kreshniki menaxhment diçka në ekonomi. 
z. Tahir Isufaj: s’po u lidhkan me kuvend..
z. Hasan Krasniqi – Drejtor i Urbanizmit: i kanë marrë votat..
z. Tahir Isufaj: me çfarë të drejte po fol ky? Ne jemi në punë. 
z. Muharrem Krasniqi: kush është për këtë pikë, konstatoj se me 9 vota për, 0 kundër, 3 abstenime kalon kjo pikë.
Pika e tretë e rendit të ditës
3. Shqyrtimi dhe miratimi i kornizës afatmesme buxhetore 2019-2021
znj. Kosovare Gacaferi – Drejtoreshë për Buxhet dhe Financa: Korniza Afatmesme Buxhetore është një dokument që aprovohet çdo vit nga Kuvendi Komunal, ky dokument ofron një analizë të hollësishme të të hyrave dhe shpenzimeve të komunës, grandit qeveritar dhe të hyrave vetanake. Hartmi i KAB-it 2019-2021, është një kërkesë obligative dhe kërkohet përmes qarkores buxhetore 2019/01 për komunat, lëshuar nga Ministria e Financave. KAB e komunës së Junikut, është pjesë përbërëse e kornizës afatmesme të shpenzimeve pra KASH-it të Kosovës dhe është e ndërtuar në përputhje me procedurat buxhetore 2019-2021 të dhëna përmes qarkores buxhetore nga Ministria e Financave 2019/01. Në faqe 3, me KAB, 2019-2021 të komunës së Junikut, synohen të arrihen këto objektiva: 
· Zhvilloj, promovoj dhe rigjeneoj infrastrukturën lokale, 
·  Përmirësoj ambientin për të jetuar, 
·  Përmirësoj sigurinë dhe shëndetin e komunitetit, 
·  Zhvilloj sferën e shëndetësisë, arsimit, kulturës dhe sportit, 
· Ofroj mjete për nevojtarët dhe të dëmtuarit, 
·  Përkrahë dhe zhvilloj biznesin dhe aftësitë individuale të talentëve etj. 
Pra, komuna nuk udhëheqë drejtpërdrejt politikën makroekonomike, kjo është kompetencë e Qeverisë, përmes kornizës afatmesme buxhetore të Kosovës. Po ashtu me 15 maj 2018 kanë arritur limitet e para buxhetore për komunat për periudhën 2019-2021, programi fillestar i qeverisë për komunën e Junikut është si vijon: 
· Granti i arsimit 443,026 Euro, 
· Granti i shëndetësisë 182,520 Euro, 
· Huamarrja në shëndetësi 14,602 Euro, 
· Granti i përgjithshëm gjithsej 1,031,060 Euro 
· Gjithsej granti + huamarrje 1,761,208 Euro 
Duke i shtuar edhe të hyrat vetanake prej 113, 557 Euro, pra gjithsej buxhet komuna e Junikut për vitin 2019 ka 1,784,765 Euro,
Në faqe 7 janë kërkesat që ka me i dërgu komuna e Junikut në Ministri të Financave ku përfshihen shumat për paga dhe mëditje, mallra dhe shërbime, shpenzime komunale, subvencione, nuk kemi mundur ta kalojmë limitin që na ka ardhë me qarkoren buxhetore, ne e kemi bërë shpërndarjen në bazë të nevojave dhe kërkesave që ka komuna e Junikut. Tabela në faqe 5 është një përmbledhje e të gjitha drejtorive, ku prej faqes 8-19 është buxheti për secilën drejtori veç e veç janë të ndara me të gjitha kategoritë ekonomike, paga, mallra, komunali, subvencione dhe kapitale , ndërsa në faqe 20- 22 është lista e projekteve kapitale që komuna e Junikut ka paraparë që të jenë prioritet që të jenë pjesë e KAB-it komunal 2019-2021
znj. Behare Qestaj: sa i përket KAB-it 2019-2021, e përkrahim këtë kornizë, jemi për këtë ndarje të buxhetit, vetëm deshta me mi jep Drejtoresha dy sqarime, çka është huamarrja në shëndetësi dhe në çfarë mënyre kthehet. 
znj Kosovare Gacaferi: e kemi marrë si komunë, është pjesë e huamarrjes që e ka marrë ministria e shëndetësisë apo KASH-i, dmth e kornizës afatmesme të shpenzimeve të qeverisë dhe nuk e di me çfarë formule e kanë nda për secilën komunë 
znj. Behare Qestaj: edhe te tatimi në pronë të tokave, a është bërë parashikimi prej komunës apo prej ministrisë
znj. Kosovare Gacaferi: kjo ka ardhë bashkë me qarkore, ne i kemi dërgu projeksionet e të hyrave vetëm për tatimin në pronë, ndërsa ata me qarkoren 2019/01, e kanë parapa që nga viti 2019 të tatohet edhe tatimi në tokë.
z. Zeqë Hebibi – LDK: unë nuk e pava se ndonjë mjet është ndarë për bursa për studenta në këtë buxhet, nën dy për klubin futbollistik që është aktiv qitash kurgjo, nën tre në lagjen qendër asnjë mjet nuk është ndarë, i pava dy në Berishë ke rrethimi me rrethoja edhe trotuari. 
znj. Kosovare Gacaferi: në përgjithësi qysh kanë me qenë finale është në shtator, ndërsa kjo është një kërkesë fillestare e përgjithësuar, në kuadër të subvencioneve është edhe përkrahja e klubit që e përmende, ndërsa projektet për qendër është pjesë e listes rregullimi i sheshit. 
z. Zeqë Hebibi: sheshi qe 8 vjet është ka përmendët që ka me u bo, aty u bo veç taksistat me nejt
z. Tahir Isufaj: po më intereson për vitin 2018, asfaltimi i rrugëve lokale 276
znj. Kosovare Gacaferi: edhe në KPF ta kam jap përgjigjën këto mjete janë aktuale për vitin 2018. 
z. Hasan Krasniqi: asfaltimi i rrugëve lokale ka qenë projekt dy vjeçarë, ka qenë vlera 437,000 e diçka, kjo pjesa e mbetur për vitin 2018 është kjo pjesa 276,000 e diçka 
z. Tahir Isufaj: këto që janë për riparim 2019-2021, përndryshe kjo është një ndarje katastrofale 
z. Muharrem Krasniqi: kush është për me kalu kjo pikë, konstatoj se me 8 vota për 3 kundër, 1 abstenim kalon 

Pika e katërt e rendit të ditës

4. Kërkesë për ndërrimin e kulturës së tokës

z. Hasan Krasniqi: kërkesa vjen nga Myrtë Shala, përfaqësues i ndërmarrjes “Shala”, bëhet fjalë për ndërrimin e kulturës së tokës, e cila gjendet afër Josit, ne e kemi edhe një kopje të planit, mundemi me e shpërnda, përndryshe në Kuvendin e mëhershëm komuna e Junikut e ka marrë një vendim paraprak në mënyrë që ajo zonë me u kthy në zonë industriale, që me ju jep mundësia edhe bizneseve vendore por edhe të jashtme që me investu aty, me u zhvillu ai vend. Myrtë Shala e ka përfundu edhe projektin që ka me e vendos një seperacion për ndarjen e zhavorit, ne kemi mendu që është në të mirën e qytetarëve të Junikut dhe të bizneseve që me ju jep mundësia me punu e zhvillu, është vetëm vendim i parë, vendimi jonë pastaj i dërgohet Ministrisë së Bujqësisë, ata e shqyrtojnë dhe pas marrjes së vendimit të ministrisë kthehet prapë te ne dhe vazhdojmë me procedurat. 
znj. Behare Qestaj: ne si grup e përkrahim kërkesën e Drejtorisë së Urbanizmit
z. Tahir Isufaj: më duhet ta jap mendimin tim, ne duhet niher me u përcaktu çka po dojmë prej këtij Juniku, a po dojmë me jetu prej bujqësisë, prej turizmit apo prej industrisë, më e afërta për neve është me qenë një regjion turistik, e regjioni turistik nuk i lejon pluhurat, gazrat, e të gjitha këto që janë të dëmshme për organizmin e njeriut dhe jo fitimprurëse për krejt qytetarët e Junikut. Na të gjitha hyrjet dhe daljet e Junikut i kemi me gurëthyes, në kallavaj është ajo tjetra që faktikisht kallavaji mo nuk ekziston është bërë si shtretëtirë, plus edhe kjo tokë bujqësore e atje një gurëthyes është duke punu, e na duhet me e ditë çka po dojmë, kështu jemi ka e degradojmë këtë vend kemi me e lënë shkret, 60-70% të popullatës i ki që nuk shohin kurrfar perspektive, ne duhet me bo ndonjë zgjidhje në favor të këtyre qytetarëve ne po e bëjmë të kundërtën, nuk është problem me e ngrit gishtin por faktikisht ajo pjesë më nuk është pjesë bujqësore. Në Prishtinë që është gjysma e Kosovës, zona industriale nuk është funksionale, tash po dojnë me bo zonë industriale në Gjakovë, Pejë, Junik, ku ka kështu, niher e keni degradu shtratin e Erenikut krejt, i keni bo do kanalizime asnjë funksional nuk është, kanalet e ujitjes jofunksionale
z. Muharrem Krasniqi: janë funksionale, kam vadit javën e kaluar
znj. Luljeta Jasiqi: pajtohem me z. Tahirin, edhe ne nga VV jemi kundër
z. Zenel Maloku: u tha se qytetarët kanë ikë e lëshu vendin, qytetarët nuk a kanë lëshu vendin për çështje të ambientit, por me gjetë perspektivë, punë, është nderë e burrni me e punësu një njeri sot e mos me e lënë me dal jashtë, për turizëm Juniku e ka punën mirë, kush don turizëm ne e kemi edhe bjeshkën, është mirë me qel fabrika edhe me punësu njerëz
z. Tahir Isufaj: na nuk po mundemi me shku në bjeshkë krejt, me mujt edhe me punësu bandita në postë
z. Zenel Maloku: mos më pengoni, gjithkush e ka rendin e vetë, nuk është mirë me ofendu njerëz, ne nuk mundemi me qenë profesora krejt si ti
z. Tahir Isufaj: po nuk mundesh pra..
z. Zenel Maloku: mo sidomos në politikë të dështuar komplet
z. Zeqë Hebibi: po e pyes kolegën tim, ky tha me punësu njerëz sa njerëz punëson Myrta këtu.
z.Zenel Maloku: 1 njeri me e punësu është boll
z. Zeqë Hebibi: sa janë të punësuar në bashqe, e cila dëmtohet, ju lutem këtë duhet me e analizu dhe e marrë një kimist
z. Zenel Maloku: me qenë veç i Myrtës edhe është ka bën dëm, pajtohem me ty, por i Myrtës është më i mrami, kur e kanë bërë tjertë ta bën edhe ky
z. Zeqë Hebibi: jo jo, ti duhet me fol e me kqyr me e hek edhe atë që është 
z. Muharrem Krasniqi: e hedh në votim këtë pikë, konstatoj se me 8 vota për, 2 kundër, 2 abstenime kalon
pika e pestë e rendit të ditës
5. Kërkesë për marrjen e vendimit për caktimin e lokacionit për Deponi të Mbeturinave të ngurta në territorin e Komunës së Junikut,

[bookmark: _GoBack]z. Myrtë Velijaj: siç e dini komuna jonë po ballafaqohet me probleme të shumta me mbeturina, të ngurta sidomos kështu që edhe kompanitë nuk po kanë rrugëdalje dhe i hudhin vend e pa vend, Ne kemi bërë një propozim që te vendi i quajtur prroni i kalbtë të ketë një vend për hudhjen e mbeturinave të ngurta 
znj. Behare Qestaj: sa i përket kësaj kërkese, ne e përkrahim caktimin e lokacionit për mbeturinat e ngurta, sepse me të vërtetë Juniku moti ka pas nevojë për një vend të tillë, e kisha pas një lutje për Drejtorin që nëse votohet kjo të marrin masa dhe ta njoftojnë qytetarin e Junikut sa më parë që të mos hudhin më mbeturina vend e pa vend.
z. Tahir Isufaj: lokacionin e kemi bisedu edhe në KPF, më duket që lokacioni nuk e pengon kerkon, nuk e di a e keni planifiku këtë, duhet me pas kujdestari të përditshme atje, jo me i qit njerëzit ku të dojnë me i pengu edhe tjertë dhe duhet vazhdimisht me qenë edhe një bager atje 
z. Muharrem Krasniqi: e hedh në votim dhe konstatoj se me 12 vota për, 0 kundër, 0 abstenime kalon. 

Pika e gjashtë e rendit të ditës
6. Të ndryshme
z. Muharrem Krasniqi: z. Tahir Isufaj ka bërë kërkesë për ndërtimin – uzurpimin afër lumit Erenik, te ura e epërme edhe për punimet që janë duke u zhvilluar afër lagjes Agim Ramadani
z. Hasan Krasniqi: e kemi pa punën që është ka bëhet te lagja Agim Ramadani, është ka bëhet një punë e mirë, e përkrahim është ka bëhet një rregullim i tokës bujqësore, nuk bëhet fjalë për ndërrim karakteri apo degradim aty, është ka bëhet një pamje e mirë, nëse ka ndonjë zhvillim tjetër nga punëkryesi presim ndonjë kërkesë. Sa i përket pretendimeve të kandidatit për uzurpim, është mirë që kërkesat me qenë me shkrim, me qenë të qarta me e ditë për çfarë vendi bëhet fjalë, në KPF nuk kam qenë por e kam pas përfaqësuesin, prej hartave që e kemi pa një rrethojë e dimë që kryesisht ajo pjesë është private, afër fushës, kryesisht pronat private atakojnë shumë shtratin e lumit, nuk kemi dal me kqyr ka apo nuk ka uzurpime por e dimë që ato prona e atakojnë shtratin e lumit Erenik. Një rrethojë në të djathë është uzurpim i pronës publike, ju ka bo kërkesa me i hek telat.
z. Tahir Isufaj: kjo është te ura, fill përfundi 
z. Hasan Krasniqi: kemi pas problem kur i kemi bërë shtigjet për ecje, pa paragjyku qysh ka ardh deri te ajo ata zyrtarisht janë pronarë të asaj pjese. Komuna ka mundësi me shku me padi, por në bazë të ligjit të pronës ne e dim që nuk e fitojmë atë padi. Sepse ligji e thotë se nëse një pronë e ki të evidentume në kadastër e shfrytëzim për 10 vite, bëhesh pronar i asaj prone. 
z. Tahir Isufaj: qitash është nxon ajo
z. Hasan Krasniqi: e ka të evidentuar në kadastër që nga viti 1983 
z. Tahir Isufaj: nuk mundet me e pasë sepse shtrati i lumit është 50 metra, ai shkon deri në 200 metra, atje ku mer Myrta zallë është tokë e jemja shkon 200 metra, ky çka foli është për keqardhje, unë këtë punë e kam ngrit qe 3 javë e qe 3 javë inspektorat nuk kanë dalë në vendin e ngjarjes 
znj. Behare Qestaj: deshta një pyetje për Drejtorin e Shërbimeve Publike, sepse po më pyesin mua qytetarët pse nuk ka drita në lagjën Berishë? 
z. Myrtë Velijaj: do të rregullohen, nuk janë porositë hala
z. Tahir Isufaj: 66 punëtorë ishin në administratën komunale të Junikut, 48 në shkollë fillore, 17 në shkollë të mesme edhe 36 në shëndetësi, pse mos me pas ton ky staf shërbim 24 orë, një mjek së paku, sepse ton ky staf nuk e di çka bon, edhe më intereson në kontratë në vepër a keni të punësuar, çfarë punësh bëjnë ata?
znj. Kosovare Gacaferi: po kemi, arsyeja pse don me e ditë?
z. Tahir Isufaj: më vet dikush e jam në asamble, më duhet me e ditë. 
znj. Kosovare Gacaferi: janë tre punëtorë me kontratë në vepër, një është mirëmbajtës i parkut, një është pastruesi i objektit komunal, 
z. Tahir Isufaj: ktu te 66 i keni 68 të punësuar në komunën e Junikut janë shumë, është mirë edhe 1000-2000 tjerë me marrë rroga, por po e shoh buxhetin 70-80% po shkon në paga dhe meditje, për investime kapitale shumë pak po mbetë. 
z. Zenel Kuqi – Drejtor për Shëndetësi dhe Mirëqenie Sociale: sa i përket ofrimit të shërbimeve 24 orë, muajin e ardhshëm fillojmë, jemi në finalizim të planit të punës
z. Tahir Isufaj: a duhet me rritë staf apo është i mjaftueshëm
z. Zenel Kuqi: një vozitës ka qenë në diskutim është i nevojshëm, përndryshe stafi që është mjafton.
z. Zenel Maloku: po më intereson në ambullantë pse analizat nuk po bëhen komplet, sikur para disa dite, por tash ka ardhë një privat aty, pse mos me u bo analizat, në njëfarë forme me u dënu qytetarët. 
z. Zenel Kuqi: sa i përket analizave në QKMF, mjetet kanë qenë, kur është hap tenderi 20 e diçka kompani kanë shpreh gadishmëri me e ofru atë shërbim, e asnjë prej tyre nuk ka ardhë me konkuru, janë procedura që duhet me i respektu, e kemi hap prapë tenderin, është shpallë fituesi i ka 10 ditë afat nga dita e nënshkrimit për furnizim, sot e bijnë materialin besoj veç janë duke e shkarku. 
z. Muharrem Krasniqi: me kaq e mbylli këtë mbledhje
Mbledhja përfundoi me punë në ora 14:45





E përgatiti:                                                                                                       Kryesues i Kuvendit
z. Turim Ganijaj                                                                                            z. Muharrem Krasniqi 
_____________                                                                                              ________________

